लोक गलांदे न भगवान् बुद्ध ने जनभाशा (पालिप्राकृत) दिये कत्थें राहें लोकेंगी बुद्ध-धर्में दी शिख्या दित्ती ही। किश लोक एह्‌ब्बी मनदे न जे महावर जिन होरें बी लोकभाशा (अर्ध मागधी प्राकृत) दे मुहाबरें ते खुआनें राहें जनता गी जैन धर्मैं दी शिख्या दने द परबन्ध कीत्ता हा। इ’आं गै ईसा-मसीह होरें ब लोक परचलित खुआनें ते जनगाथाएं दुआरा जनता गी उपदेश दित्ते। इस्लाम धर्मै कन्ने सरबंध रखने आले ग्रैंथें च बी खुआन मिलदे न। संसारै दे दार्शनक अरस्तु होरें सारें थमां पह्‌लें खुआनें दा गै संग्रैह् कीत्ता हा।